Ons (KGT) neem aan 'n hindernis-wedloop deel ("Ek wonder wat my hinder. Daars onrus …."). Nee, alhoewel ons nie meer verras kan word nie, is ons positief.
Ons het Sprinbok-singel getakel (met geweld) en alle informele advertensies behoorlik afgeskrop. Natuurlik om dieselfde nag ruimte te bied vir nuwes. Wat 'n skok toe ons Sondag op ons nugter maag alle pale vol vars aborsie advertensies sien. Julle sal dit nie glo nie, maar sommer bo-oor die Padtekens aan die voorkant. Drie-hoeke en stopstrate is toe advertensies met rooi rame om.
Wel, toe is die "spreekwoordelike" tweestryd aan die gang. Elke dag is daar nuwe "ads" wat dan met 'n sterk oplosmiddel gespuit word. Ons kyk nou wie wen. Die druk van nuwe ads of die oplosmiddel.
Toe kom die "baie beter, sommer die beste!" nuus. Die hele dorp se kerkleiers (predikante) vergader weekliks om God se saak te bevorder. Hulle het op 31 Augustus soos een man hul gewig by die saak ingegooi. Kerk-jeug en gemeente-lede sal nou onder leiding van hul leiers deelneem.
KGT (Melanie van der Heyde)
Dit is vir my wonderlik om te weet daar is mense met soveel "GUTS" .Dit steek my dwars in die krop om te sien hoe ons dorp agteruit gaan.Ek wil al so lankal iets probeer doen om dinge te verander.Ek sal graag van jou idees wil kry om dieselfde in ons dorp te doen. Ek bly in Kriel, naby Secunda, Witbank en Bethal.Baie voorspoed vir jou wonderlike idees.Hoor graag van jou.Lekker dag.
Ek het darem al begin maar wil nou die swart gemeenskap betrek. Hulle is die mense wat met die grootste probleme sit.Ek het die stadsraad mal gemaak oor gate in die paaie en drains waar die staal deksels gesteel is. Ek het so tekere gegaan en op die ou end met `n blanke man gepraat wat eers die foon in my ore neergegooi het maar toe na my huis gekom het nadat ek hom terug gebel het en gesê het niemand gooi die foon in my ore neer nie.Ek besef hulle dilemma, my suster werk ook vir die stadsraad en hulle hande is afgekap.Hy en ek is nou eintlik vriende want die volgende dag het hy die teerpaaie wat nou grond paaie is reggemaak waar dit die ergste was. Ek sal dit waardeer as jy die inligting kan aanstuur, ek ondersteun jou volkome. Ons het meer mense soos jy nodig.Lekker dag. Rina